ย็อคเคิน รินท์

**คาร์ล ย็อคเคิน รินท์** (, ; 18 เมษายน ค.ศ. 1942 – 5 กันยายน ค.ศ. 1970) เป็นนักแข่งรถชาวเยอรมันที่แข่งรถภายใต้ธงชาติออสเตรียในการแข่งขันฟอร์มูลาวันตั้งแต่ฤดูกาล  ถึง  รินท์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับโลตัส ภายหลังการเสียชีวิตระหว่างการแข่งขันอิตาเลียนกรังด์ปรีซ์ โดยเขาชนะการแข่งขันกรังด์ปรีซ์หกรายการตลอดเจ็ดฤดูกาลแข่งขัน เขายังมีผลงานในการแข่งขันทดสอบความทนทานเป็นชัยชนะในการแข่งขัน 24 ชั่วโมง เลอม็อง ประจำปี 1965 กับเอ็นเออาร์ที

รินท์เกิดที่ประเทศเยอรมนีและเติบโตที่ประเทศออสเตรีย เขาเริ่มต้นอาชีพนักแข่งรถใน ค.ศ. 1961 และเริ่มขับรถที่นั่งเดี่ยวใน ค.ศ. 1963 โดยเขามีผลงานที่ประสบความสำเร็จทั้งในการแข่งขันระดับฟอร์มูลาจูเนียร์และฟอร์มูลาทู รินท์เข้าร่วมการแข่งขันฟอร์มูลาวันครั้งแรกที่สนามบ้านเกิดของเขาในฤดูกาล  ก่อนที่จะเซ็นสัญญาเป็นนักแข่งหลักให้แก่คูเปอร์ในฤดูกาล  ภายหลังผลงานที่คละกันไปกับทีม เขาจึงย้ายไปยังแบรบัมในฤดูกาล  และต่อมาที่โลตัสในฤดูกาล  ซึ่งโลตัสนั่นเองเป็นทีมที่เขาได้ขับรถที่มีความสามารถในการแข่งขัน อย่างไรก็ตาม เขาแสดงความกังวลต่อความปลอดภัยของรถโลตัสที่ขึ้นชื่อว่าขาดความเชื่อถือได้อยู่บ่อยครั้ง รินท์ชนะการแข่งขันฟอร์มูลาวันรายการแรกที่การแข่งขันยูไนเต็ดสเตตส์กรังด์ปรีซ์ 1969 เขามีผลงานที่ประสบความสำเร็จอย่างมากในฤดูกาล  โดยเขาขับรถรุ่นโลตัส 72 ที่เป็นนวัตกรรมใหม่เป็นหลัก และชนะการแข่งขันกรังด์ปรีซ์ห้ารายการจากการแข่งขันเก้ารายการแรก ระหว่างรอบฝึกซ้อมของการแข่งขันอิตาเลียนกรังด์ปรีซ์ที่มอนซา รถของเขาเสียหลักพุ่งชนราวกันอันตรายหลังจากเพลาเบรกขัดข้อง ประกอบกับราวเหล็กที่ติดตั้งไม่ได้มาตรฐานนั้นหลุดออกมาจากแรงกระแทกจนเหลือเพียงเสารองรับ รินท์เสียชีวิตลงระหว่างนำส่งโรงพยาบาล แต่เนื่องจากคู่แข่งที่ใกล้เคียงที่สุดอย่างฌากี อิกซ์ ไม่สามารถสะสมคะแนนได้เพียงพอในการแข่งขันที่เหลือของฤดูกาล รินท์จึงได้รับตำแหน่งแชมป์โลกหลังมรณกรรม รินท์จากไปโดยทิ้งนีนา ผู้เป็นภรรยา และนาทาชา บุตรสาวของเขาไว้เบื้องหลัง

รินท์มีผลงานตลอดการแข่งขันฟอร์มูลาวันกรังด์ปรีซ์ 62 รายการ เป็นชัยชนะหกครั้งและอันดับบนโพเดียม 13 ครั้ง นอกจากนี้ เขายังมีผลงานที่ประสบความสำเร็จในการแข่งรถสปอร์ต โดยชนะการแข่งขัน 24 ชั่วโมง เลอม็อง 1965 ร่วมกับมาสเทน เกรกอรี ในรถรุ่นแฟร์รารี 250แอลเอ็ม รินท์เป็นนักแข่งรถที่มีชื่อเสียงในประเทศออสเตรีย และความสำเร็จของเขาส่งผลให้ความสนใจในกีฬาท้าความเร็วเพิ่มขึ้น โดยเฉพาะอย่างยิ่งฟอร์มูลาวัน เขายังดำเนินรายการโทรทัศน์รายเดือนชื่อ *โมโทรามา* เพื่อรายงานการแข่งขันกรังด์ปรีซ์ และจัดงานแสดงรถแข่งที่ประสบความสำเร็จในเวียนนา ส่วนระหว่างระยะเวลาในฟอร์มูลาวันนั้น เขาได้มีส่วนร่วมกับแจ็กกี สจวร์ต ในการรณรงค์เพื่อปรับปรุงความปลอดภัยในการแข่งขัน

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับระดับสูง (graded driver)

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




## หมายเหตุ

## อ้างอิง

### แหล่งข้อมูลภาพยนตร์

* 
* 

### บรรณานุกรม

* 
* 
* 
* 
* 

## แหล่งข้อมูลอื่น

*  สร้างโดย นาทาชา รินท์ บุตรสาวของเขา
* 
* 

หมวดหมู่:นักแข่งรถสูตรหนึ่งชาวออสเตรีย
หมวดหมู่:นักแข่งรถชาวเยอรมัน
หมวดหมู่:นักแข่งรถชาวออสเตรีย
หมวดหมู่:แชมป์โลกฟอร์มูลาวันประเภทนักขับ
หมวดหมู่:นักแข่งรถที่เสียชีวิตระหว่างการแข่งขัน